PE ผนึกกำลัง TK บุกตลาดสินเชื่อเต็มสูบ!
ลือ! PE จ่อขายหุ้นให้กลุ่มพรประภาหนึ่งในกลุ่มผู้ถือหุ้น TK หวังนำเงินไปชำระหนี้-ลุยตลาดสินเชื่อเต็มสูบ
11 มิ.ย. 2558

แหล่งข่าวรายหนึ่งเปิดเผยว่า มีกระแสข่าวลือว่า ขณะนี้บริษัท พรีเมียร์เอ็นเตอร์ไพรซ์ จำกัด (มหาชน) หรือ PE บริษัทผู้ประกอบธุรกิจด้านการลงทุน โดยลงทุนในธุรกิจบริการทางการเงินต่างๆ กำลังอยู่ในช่วงเตรียมการจะขายหุ้นให้แก่กลุ่มพรประภา ซึ่งเป็นหนึ่งในกลุ่มผู้ถือหุ้นบริษัท ฐิติกร จำกัด (มหาชน) หรือ TK ซึ่งดำเนินธุรกิจให้บริการเช่าซื้อรถยนต์ และรถจักรยานยนต์
โดยคาดเป็นการขายหุ้น PE ออกจากกลุ่มพงศธร และจะทำการขายหุ้นออกเต็มทั้งจำนวนในสัดส่วน 51% ในราคาไม่ต่ำกว่า 2 บาทเพื่อนำเงินไปชำระหนี้เจ้าหนี้เดิม
อย่างไรก็ดี คาดว่า หากทางด้านกลุ่มพรประภาเข้ามาเป็นผู้ถือหุ้นใหญ่ PE ในสัดส่วน 51% คาดว่า PE จะเพิ่มทุน PP (PRIVATE PLACEMENT ) ให้อีกประมาณ 500 ล้านหุ้น  โดยเป็นการเรียกชำระหุ้นเพิ่มทุนจากเดิมที่ยังไม่ได้เรียกชำระ
“โดยก่อนหน้านี้ทาง PE นั้นมีแผนฟื้นฟูเจ้าหนี้อยู่ก่อนแล้ว จากนั้นมีการ hair cut หนี้เกือบหมด  ติดไว้บางส่วน  เคลียร์ไม่จบ ในที่สุดก็ยอมขายหุ้นออก แล้วเอาเงินไปชำระหนี้ ” แหล่งข่าวกล่าว    
ทั้งนี้ แหล่งข่าวยังมองว่า การที่ทาง PE ก็ทำ leasing อยู่แล้วแผนการขายหุ้นให้ TK คาดว่าจะส่งผลดีต่อบริษัทเป็นอย่างมาก เนื่องจากทำให้สามารถขยายตลาดสินเชื่อได้เต็มที่
อนึ่ง สัดส่วนผู้ถือหุ้นใน TK ณ ล่าสุดวันที่ 11 มิ.ย.58 จากข้อมูลในตลาดหลักทรัพย์แห่งประเทศไทย มีดังนี้
ลำดับ
ผู้ถือหุ้นรายใหญ่
จำนวนหุ้น (หุ้น)
% หุ้น
1. 
บริษัท สินทองหล่อ จำกัด
211,800,000
42.36
2. 
นางอโนทัย พรประภา
49,100,000
9.82
3. 
นายสถิตย์พงษ์ พรประภา
25,500,000
5.10
4. 
นายรักสนิท พรประภา
25,450,000
5.09
5. 
บริษัท เอส. พี. อินเตอร์เนชั่นแนล จำกัด
18,200,000
3.64
 